section_heading: O klubu
paragraph_text: Rukometni klub "Trešnjevka" je osnovan 1953. godine u okviru Športskog društva "Trešnjevka" (osnovanog 1926.). Prvi igrači su bili omladinci, koji su u proljeće 1953. igrali prijateljske utakmice. Igrao se veliki rukomet i rukomet. Logističku podršku klubu je davala nogometna momčad "Trešnjevke", na čijem su terenu igrali utakmice velikog rukometa, dok su mali rukomet igrali i trenirali u dvoranama na Velesajmu i dvorani DTO "Partizan". Klub je počeo s natjecanjima u Zagrebačkoj podsaveznoj ligi. 1956. godine je klub osvojio prvenstvo Hrvatske u velikom rukometu, te se nakon kvalifikacija plasirao i u Saveznu ligu Jugoslavije za sezonu 1957. <br> Klub je 1957. i 1962. osvojio rukometno prvenstvo Hrvatske. <br> Od 1960.-ih godina u športskom društvu do izražaj više dolazi ženska rukometna ekipa, a muški klub s vremenom počinje slabjeti i gubiti na važnosti, te se gasi.